Kiinteä korko tarkoittaa sitä, että lainan korko pysyy samana koko sovitun kiinteän korkojakson ajan, esimerkiksi 5 tai 10 vuotta. Kiinteä korko suojaa asuntolainaa mahdolliselta koronnousulta ja sopii tilanteeseen, jossa lainanottaja haluaa pitää korkokulut saman suuruisina pitkälle tulevaan. Toisaalta kiinteä korko pysyy sovittuna, vaikka korkotaso laskisi, jolloin et välttämättä pääse hyötymään alhaisemmasta korkotasosta. Kiinteällä korolla voi suojata joko koko lainan tai vain osan siitä.